Ühtlasi aitab see meil paremaks inimeseks saada.  Ta veenab, et eksisteerivad puhtad ja puutumatud ideaalid, sellal kui meie elu on vaid varjude mäng koopa seintel. Kui sa usud millessegi või kellessegi, siis ei soovi sa kõige taga näha eetilist relativismi, kokkuleplust ja ideaalide konstrueeritust. Kui elatakse kaasa meie oma tippsportlasele rahvusvahelises konkurentsis, ei taha keegi kuulda, et 90% maailmast pole sellisest alast kuulnudki, või kui tules on Eesti eurolaul, ei soovi me teadvustada, et haritud eurooplane peab kogu Eurovisioni  naeruväärseks palaganiks. Need mõrud tõsiasjad meenuvad alles siis, kui meie vahvatel poistel ja tüdrukutel hakkab seal kaugel viltu vedama.